สมหวังยิ้ม จำนำรถโต เร่งเพิ่มสาขา
&#8220;สมหวัง เงินสั่งได้&#8221; มั่นใจสินเชื่อปีนี้โตตามเป้า พร้อมขยายสาขาต่อเนื่องเป็น 150 สาขาภายในสิ้นปี ออกแคมเปญโชว์สมุดออมเงิน แลกส่วนลดกู้เงิน
21 ก.ย. 2559

“สมหวัง เงินสั่งได้” มั่นใจสินเชื่อปีนี้โตตามเป้า พร้อมขยายสาขาต่อเนื่องเป็น 150 สาขาภายในสิ้นปี ออกแคมเปญโชว์สมุดออมเงิน แลกส่วนลดกู้เงิน 
นายวศิน ศิวสิริการุณย์ ผู้อำนวยการฝ่ายขายและการตลาด บริษัท ไฮเวย์ ผู้ให้บริการสินเชื่อจำนำทะเบียนรถทุกประเภท ภายใต้ชื่อแบรนด์ “สมหวัง เงินสั่งได้” เปิดเผยว่า ภาพรวมของตลาดสินเชื่อจำนำทะเบียนยังมีการขยายตัวอย่างต่อเนื่อง ซึ่งบริษัทมั่นใจว่าในปีนี้การขยายตัวของสินเชื่อในปีนี้จะเป็นไปตามเป้าหมายที่วางไว้ที่ตั้งไว้จะมีพอร์ตสินเชื่อรวมอยู่ที่ 8,000   ล้านบาท
สำหรับผลประกอบการใน 8 เดือนที่ผ่านมา (สิ้นเดือน ส.ค. 2559) มีพอร์ตสินเชื่อรวมอยู่ที่ประมาณ 6,500 ล้านบาท หรือเพิ่มขึ้นกว่า 20% เมื่อเทียบกับสิ้นปีก่อน ในขณะเดียวกันมียังมีแผนการขยายสาขาให้เพิ่มจาก 120 สาขาเป็น 150 สาขาภายในปีนี้
นอกจากนี้ บริษัทได้ต่อยอดโครงการ “ฉลาดเก็บ ฉลาดใช้ กับน้องสมหวัง” โดยได้ทำการเปิดตัว “สมุดบันทึกบัญชีครัวเรือน” หน้าปก “ก๊อท-จักรพันธ์ ครบุรีธีรโชติ”  ซึ่งจะมีเคล็ดลับการออมเงิน การปลดหนี้ ฯลฯ เพื่อช่วยส่งเสริมการสร้างวินัย ทางการเงินอีกทางหนึ่ง โดยจะแจกฟรี ผ่านสาขาสมหวังเงินสั่งได้กว่า 120 สาขาทั่วประเทศ
ในขณะเดียวกันได้มอบสิทธิพิเศษผู้ที่บันทึกบัญชีรายรับ-รายจ่าย ของตนเองในสมุดบัญชีครัวเรือนนี้ เป็นเวลา 3 เดือนขึ้นไป เพียงนำมาโชว์ รับสิทธิส่วนลดค่าธรรมเนียมการใช้วงเงินกู้มูลค่า 500 บาท เมื่อมาสมัครสินเชื่อจำนำทะเบียนรถ